
PROIECT DE HOTĂRÂRE 
privind aprobarea Situațiilor financiare ale Asociaţiei de Dezvoltare Intercomunitară pentru servicii în sectorul de apă și apă uzată din județul Satu Mare, 
pentru exercițiul financiar încheiat la 31.12.2024


Adunarea Generală a Asociaţilor, 
 având în vedere: 
-	Prevederile Legii contabilității nr.82/1991, republicată, cu modificările și completările ulterioare, 
-	 Prevederile Ordinului Ministrului Finanțelor Publice nr.3103/2017 privind aprobarea Reglementărilor contabile pentru persoanele juridice fără scop patrimonial, cu modificările și completările ulterioare, 
-	Situațiile financiare ale Asociației întocmite pentru exercițiul financiar încheiat la 31.12.2024, 
-	Raportul Comisiei de cenzori privind gestiunea Asociaţiei de Dezvoltare Intercomunitară pentru servicii în sectorul de apă și apă uzată din județul Satu Mare, conducerea evidenței contabile, întocmirea bilanțului contabil și a contului rezultatului exercițiului încheiat la 31.12.2022,
-	Raportul de activitate al Aparatului Tehnic al Asociației pentru anul 2024,
-	Raportul Consiliului Director al Asociației pentru anul 2024,
-	Prevederile art.21* alin. (2) lit.b)  din Ordonanța Guvernului nr.26/2000 cu privire la asociații și fundații, cu modificările și completările ulterioare, 
în temeiul art.16 alin. (2) lit. b) și c) din Statutul Asociației, 


HOTĂRĂŞTE:

          Art.1 Se aprobă Situațiile financiare ale Asociaţiei de Dezvoltare Intercomunitară pentru servicii în sectorul de apă și apă uzată din județul Satu Mare, pentru exercițiul financiar încheiat la 31.12.2024, conform anexei 1 la prezenta hotărâre. 

          Art.2 Se aprobă Raportul Consiliului Director asupra situațiilor financiare încheiate la data de 31 decembrie 2024, conform anexei 2 la prezenta hotărâre.

         Art.3 Se aprobă descărcărea de gestiune a membrilor Consiliului Director, pentru perioada încheiată, pe baza raportului de activitate aprobat la art. 2 din prezenta hotărâre.

         Art.4 Se aprobă Raportul de activitate al Asociaţiei de Dezvoltare Intercomunitară pentru servicii în sectorul de apă și apă uzată din județul Satu Mare pe anul 2023, conform anexei 3 la prezenta hotărâre.
  
           Art.5 Se acordă mandat preşedintelui Asociaţiei, d-nul Pataki Csaba, să semneze în numele şi pe seama membrilor asociaţi, Situaţiile financiare ale Asociaţiei de Dezvoltare Intercomunitară pentru servicii în sectorul de apă și apă uzată din județul Satu Mare, pentru exerciţiul financiar încheiat la 31.12.2024 și rapoartele anexate la acestea.
      
        Art.6 Cu ducerea la îndeplinire a prezentei hotărâri se împuternicește Președintele Asociației și Aparatul Tehnic al Asociaţiei.   

       Art.7 Prezenta hotărâre se comunică membrilor Asociației de Dezvoltare Intercomunitară pentru servicii în sectorul de apă și apă uzată pentru îndeplinirea procedurii prevăzută la art.21 alin. (2) din Statutul Asociației. 

                                                                                                                 Satu Mare, la ______/2025



                  PREȘEDINTE ASOCIAȚIE,                                         SECRETAR DE ȘEDINȚĂ,
                          Pataki Csaba                                                                     Nemet Szabolcs  

